**Քենդըլ Ջեններ** (անգլ.՝  Kendall Nicole Jenner, նոյեմբերի 3, 1995(1995-11-03), Լոս Անջելես, Կալիֆոռնիա, ԱՄՆ), ամերիկացի մոդել, «Քարդաշյանների ընտանիքը» հեռուստաշոուի մասնակից։

Կենսագրություն
--------------

Քենդըլ Ջենները ծնվել է 1995 թվականի նոյեմբերի 3-ին Կալիֆորնիա նահանգի Կալբասաս քաղաքում։ Նա Բրյուս Ջենների և բիզնեսվումեն Քրիս Ջենների առաջնեկն է։ Մոր կողմից նա ունի համամայր քույրեր՝ Քորթնի, Քիմ և Քլոյի և համամայր եղբայր՝ Ռոբ։ Հոր կողմից արյունակից եղբայրներ՝ Բարթոն Ջեններ, Բռենդոն Ջեններ, ռեալիթի-շոուի աստղ՝ Բռոուդի Ջեններ և արյունակից քույր՝ Քայլի Ջեններ։ Նրան բախտ է վիճակվել ծնվել աստղային, ընդ որում շատ մեծ ընտանիքում։ Հիմնական տարբերությունը նրա և նրա քույրերի ու եղբայրների միջև դա նրա բարձր հասակն է և ոչ մեծ քաշը։ 
Քենդալի և նրա քույր Քայլիի մասին առաջին անգամ գրել են *Beautiful People* հոդվածում, *Paper* ամսագրում 2010 թվականին։

Մինչ 2012 թվականի աշունը Քենդալը հաճախել է Կալաբասասի դպրոցները։ 2012 թվականի աշնանից, զբաղված լինելով կարիերայով, Քենդալը՝ քրոջ Քայլիի հետ անցավ տնային կրթության։

2013 թվականի փետրվարի 8-ին հայտարարվել էր, որ PacSun ընկերությունը բաց կթողնի Kendall & Kylie էքսկլյուզիվ շորերի հավաքածու, որը մշակել էին Քենդալ և Քայլի Ջեներները։

2014 թվականիի մայիսին հրատարակվեց Քենդալի և նրա քույր Քայլիի «Rebels: City of Indra: The Story of Lex and Livia» գիրքը։

Քենդալը նոր համագործակցություն սկսեց արդեն նոր գործակալության հետ՝ The Society Manangement, որի մասն են կազմում Ադրիանա Լիման և Քեթ Մաքնիլը։ Ինչպես նաև Քենդալը երկրորդ անգամ հայտնվեց Chanel-ի ցուցադրմանը։ The Society Manangement-ը միակ գոծակալությունը չէ, որի հետ համագործակցում է Քենդալը, նա նաև աշխատում է Elite Paris և Elite London գործակալության հետ։

Հանդիպում էր դպրոցի ընկերոջ Ջուլիան Բրուկսի հետ։

Կարիերա
-------

Քենդալը սկսել է մոդելային կարիերան դեռ 13 տարեկանից։ 2010 թվականին Քենդալը համագործակցություն ստորագրեց «Wilhelmina Models» ընկերության հետ որպես դեռահաս մոդել։ Հենց 2010 թվականից էլ սկսել են առաջին անգամ խոսել նրա մասին։ Նա և նրա քույր Քայլին հայտնվել են «Peper» ամսագրում։ Ավելի ուշ նա սկսել է նկարահանվել «KUWTK» ընտանեկան շոուում։ Նա և իր քույր Քայլին հայտնվել են «OK!», «Teen Vogue», «Seventeen» ամսագրերի շապիկներին։ Աղջիկը սկսեց մեծ ուշադրություն գրավել։ 2012 թվականին Քենդալը դարձավ երկրորդ մոդելը, որը զարդարել է «Miss Vogue» ամսագրի շապիկը։ Ինչպես նաև Քենդալը և նրա քույրը զբաղվում են հագուստի դիզայնով, նրանք ունեն շորերի հավաքածու «Kendall & Kylie», որը վաճառվում է ամբողջ ԱՄն-ում։ Շորերից հետո նրանք սկսել են արտադրել պայուսակներ և կոշիկներ Steve Madden — Madden Girl մարկայի համար։ Բայց ամենաանսպասելի շրջադարձը դա նրանց կողմից գրված ֆանտաստիկ վիպակն է՝ «Rebels: City of Indra»-ն որը հրատարակվել է 2014 թվականին։ Այդ գիրքը պատմում է 2 աղջկա մասին, որոնք օժտված են գերբնական ուժով։

Անձնական կյանք
--------------

Ջենները սկսել է հանդիպել NBA-ի խաղացող Բլեյք Գրիֆինի հետ 2017 թվականի ամռանը, զույգը բաժանվել է 2018 թվականի ապրիլին։ 2018 թվականի հունիսից մինչև 2020 թվականի փետրվարը հանդիպել է NBA-ի խաղացող Բեն Սիմսոնի հետ։ 2020 թվականի հունիսից մինչև 2022 թվականի հոկեմբեր հարաբերությունների մեջ է եղել NBA-ի խաղացող Դևին Բուկերի հետ։

Ֆիլմագրություն
--------------

| Թվական | Վերնագիր |
| --- | --- |
| 2007 | Keeping up with the Kardashians |
| 2008 | E! True Hollywood Story |
| 2009 | Kourtney and Khloé Take Miami |
| 2011 | Kourtney and Kim Take New York |
| 2011 | Khloé & Lamar |
| 2012 | America's Next Top Model Cycle 18 |
| 2014 | Ridiculousness |
| 2014 | MuchMusic Video Awards |
| 2015 | I Am Cait |

 Ծանոթագրություններ
-------------------

* Տեսաձայնային նյութեր Վիքիպահեստում

1. 1 2  Internet Speculative Fiction Database — 1995.
2. 1 2  Roglo — 1997. — ed. size: 9000000
3. ↑
4. ↑  Hobey Echlin. (2010 թ․ մարտի 29). «Beautiful People 2010: Kendall & Kylie Jenner» (անգլերեն). Paper. Արխիվացված է օրիգինալից 2015 թ․ սեպտեմբերի 24-ին. Վերցված է 2013 թ․ հոկտեմբերի 28-ին.
5. ↑  «PacSun Launches Premier "Kendall & Kylie" Collection Nationwide» (անգլերեն). Yahoo!. Feb. 8, 2013. Վերցված է 2013 թ․ հոկտեմբերի 29-ին.
6. ↑  «Kendall & Kylie» (անգլերեն). PacSun. Վերցված է 2013 թ․ հոկտեմբերի 29-ին.
7. ↑  Kristie Rohwedder. «Kendall & Kylie Jenner's 'Rebels: City of Indra' — The Best Lines From The First 2 Chapters» (անգլերեն). www.bustle.com. Վերցված է 2014 թ․ հունիսի 8-ին.
8. ↑  *Kendall Jenner, Kylie Jenner.* Rebels: City of Indra: The Story of Lex and Livia.
9. ↑
10. ↑  «Արխիվացված պատճենը». Արխիվացված է օրիգինալից 2020 թ․ փետրվարի 28-ին. Վերցված է 2015 թ․ նոյեմբերի 7-ին.
11. ↑
12. ↑  «Արխիվացված պատճենը». Արխիվացված է օրիգինալից 2015 թ․ հոկտեմբերի 31-ին. Վերցված է 2015 թ․ նոյեմբերի 7-ին.
13. ↑
14. ↑
15. ↑
16. ↑
17. ↑
18. ↑  Kendall Jenner(personal life). [eng.wikipedia «Kendall Jenner»]. `{{cite web}}`: Check `|url=` value (օգնություն)

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր · Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Թեմատիկ կայքեր | AlloCiné · ČSFD · Internet Movie Database · Rotten Tomatoes · Internet Speculative Fiction Database · WikiTree · Rodovid |
|  |
| Բառարաններ և հանրագիտարաններ | Notable Names Database |
|  |
| Չափորոշչային վերահսկողություն | GND: 1243001623 · ISNI: 0000000367722983 · LCCN: n2012020918 · VIAF: 233055905 · WorldCat VIAF: 233055905 |

 |